ওয়েন লাইফ গিভস ইউ ট্যানজেরিন্স (, জেজু: Thank You for Your Hard Work, ) হলো একটি দক্ষিণ কোরীয় রোমান্স ভিত্তিক টেলিভিশন ধারাবাহিক। কিম ওন-সোক পরিচালনায় নির্মিত এই ধারাবাহিকটি রচনা করেছেন লিম সাং-চুন। আইইউ, পার্ক বো-গুম, মুন সো-রি, পার্ক হে-জুন এবং কিম ইয়ং-রিমের মতো অভিনয়শিল্পীগণ এই ধারাবাহিকে অভিনয় করেছেন। এটি জেজু দ্বীপের পটভূমিতে সময়ের পরিবর্তনের সঙ্গে তাল মিলিয়ে ভালোবাসা, ত্যাগ ও সহনশীলতার এক আজীবন যাত্রাকে কেন্দ্র করে নির্মিত ধারাবাহিক।  মূলত কোরীয় ভাষায় নির্মিত এই ধারাবাহিকটি ২০২৫ সালের ৭ই মার্চ তারিখে নেটফ্লিক্সে সম্প্রচার হয়েছিল; যার সর্বমোট ১৬টি পর্ব রয়েছে।  দেশের ভিতরে এবং বাইরে ব্যাপক জনপ্রিয়তা অর্জন করা এই ধারাবাহিকটি তার অভিনয়, চিত্রনাট্য ও পরিচালনার জন্য অনেক প্রশংসা পেয়েছে। ৬১তম বেকসাং আর্টস অ্যাওয়ার্ডসে মোট আটটি মনোনয়ন পেয়েছিল, যেখান থেকে চারটি পুরস্কার জয়লাভ করেছে, যার মধ্যে সেরা নাটক অন্যতম। এটিকে পার্ক বো-গুম অভিনীত বিখ্যাত ধারাবাহিক রিপ্লাই ১৯৮৮-এর সঙ্গে তুলনা করা হয়, কারণ উভয় ধারাবাহিকই কোরিয়ার জীবনের স্মৃতিচারণায় ভরপুর এবং মনকে উষ্ণ করে।  সারাংশ ১৯৫০-এর দশক থেকে ২০০০-এর দশকের গোড়ার দিকে জেজু দ্বীপকে পটভূমি হিসেবে ধরে রাখা এই কাহিনি মূলত ও এ-সুন (মু সো-রি) এবং ইয়াং কুয়ান-সিকের (পার্ক হে-জুন) জীবনযাত্রা, ভালোবাসা, কষ্ট ও সহনশীলতার গল্প।  ১৯৫০-এর দশকে, এ-সুন (আইইউ) একজন প্রাণবন্ত ও বুদ্ধিমতী কিশোরী, যিনি কবি হওয়ার স্বপ্ন দেখে। তার মা জোন গুয়াং-রিয়ে (ইয়ম হিয়ে-রান) একজন হেনিও (নারী ডুবুরি) ছিলেন, যিনি মেয়েকে একা মানুষ করেন। এ-সুনকে সমাজের নারীদের ওপর চাপিয়ে দেওয়া সীমাবদ্ধতা মোকাবিলা করতে হয়। তার শৈশব বন্ধু কুয়ান-সিক (পার্ক বো-গুম), চুপচাপভাবে তাকে ভালোবাসে এবং সবসময় তার স্বপ্নপূরণে পাশে থাকে। সময়ের সঙ্গে তাদের বন্ধন গাঢ় হয় এবং পারিবারিক ও সামাজিক বাধা পেরিয়ে তারা বিবাহবন্ধনে আবদ্ধ হয়। বিয়ের পর জীবনে আসে নানা চ্যালেঞ্জ। অর্থনৈতিক টানাপোড়েনের কারণে কুয়ান-সিককে কঠোর পরিশ্রম করতে হয়, আর এ-সুন তার কাব্যিক স্বপ্ন বিসর্জন দিয়ে সংসারে মন দেয়। তাদের দুটি সন্তান; ইয়াং কুম-মিয়ং (আইইউ), যে মায়ের মতো দৃঢ়চেতা, এবং ইয়াং উন-মিয়ং (কাং ইউ-সোক), যে বিদ্রোহী এবং পরিবারের সঙ্গে সম্পর্ক খারাপ করে ফেলে।  এই ধারাবাহিকটি একটি অরৈখিক ধারায় বিভিন্ন দশকের গুরুত্বপূর্ণ মুহূর্তগুলো তুলে ধরে। ১৯৮০-এর দশকে কুম-মিয়ং স্বনির্ভর হতে চায় এবং পার্ক চুং-সোপকে (কিম সোন-হো) বিয়ে করার সিদ্ধান্তে পরিবারে উত্তেজনা তৈরি হয়। উন-মিয়ং ব্যবসায়িক প্রতারণায় জড়িয়ে পড়ে, যা কুয়ান-সিককে ছেলেকে বাঁচাতে তার প্রিয় মাছ ধরার নৌকা বিক্রি করতে বাধ্য করে। এইসব দুঃসময়েও পরিবারের দৃঢ়তা ফুটে ওঠে। কুম-মিয়ংয়ের উদ্যোগ সফল হয় এবং এ-সুন অবশেষে নিজের কবিতা প্রকাশ করতে সক্ষম হয়; যা তার আজীবনের স্বপ্ন ছিল। কিন্তু আনন্দের মাঝে আসে বিষাদের ছায়া, যখন কুয়ান-সিক ক্যান্সারে আক্রান্ত হয়। মৃত্যুর আগ পর্যন্ত সে এ-সুনকে ভালোবাসায় আগলে রাখে।  এই ধারাবাহিকটির শেষ দৃশ্যে এ-সুন বসে তাদের দীর্ঘ জীবনের কথা ভাবছে, সেই ভালোবাসা ও ত্যাগের দিনগুলো স্মরণ করছে। এই গল্প চরিত্রের গভীরতা ও ঐতিহাসিক প্রেক্ষাপটে গড়ে ওঠা একটি আবেগময় চিত্র, যেখানে ভালোবাসা আর মানুষের সহ্যশক্তির অনন্য দৃষ্টান্ত তুলে ধরা হয়েছে।  অভিনয়শিল্পী কেন্দ্রীয় চরিত্র thumb|২০২৪ সালের ৫ই মার্চ তারিখে এই ধারাবাহিকের প্রেস কনফারেন্সে কেন্দ্রীয় চরিত্রের অভিনয়শিল্পী আইইউ এবং পার্ক বো-গুম  আইইউ – ও এ-সুন; প্রধান নারী চরিত্র এবং কুয়ান-সিকের প্রেমিকা, বান্ধবী ও পরবর্তীতে স্ত্রী; পাশাপাশি ইয়াং কুম-মিয়ং চরিত্রে, যে এ-সুন এবং কুয়ান-সিকের জ্যেষ্ঠ সন্তান ও একমাত্র কন্যা  * মুন সো-রি – মধ্য বয়সী ও এ-সুন  * ইউন সো-ইয়ন – কিশোরী ও এ-সুন  * কিম তে-ইয়ন – শিশু ও এ-সুন  * লি আ-রা – শিশু ইয়াং কুম-মিয়ং (১০–১২ বছর বয়সী)   * আন তে-রিন – শিশু ইয়াং কুম-মিয়ং (৭–১০ বছর বয়সী)   * শিন চে-রিন – শিশু ইয়াং কুম-মিয়ং (৪–৭ বছর বয়সী)   পার্ক বো-গুম – ইয়াং কুয়ান-সিক; প্রধান পুরুষ চরিত্র এবং এ-সুনের প্রেমিক, বান্ধবী এবং পরবর্তীতে স্বামী।  * পার্ক হে-জুন – মধ্য বয়সী ইয়াং কুয়ান-সিক  * লি চোন-মু – কিশোরী ইয়াং কুয়ান-সিক  * মুন উ-জিন – শিশু ইয়াং কুয়ান-সিক  পার্শ্ব চরিত্র  কিম ইয়ং-রিম – পার্ক মাক-চোন; কুয়ান-সিকের দাদি, যিনি একজন মুখোশধারিণী (জ্যোতিষী বা শামান)  না মুন-হি – কিম চুন-ওক; এ-সুনের দাদি  ইয়ম হিয়ে-রান – জোন গুয়াং-রিয়ে; এ-সুনের মা, যিনি একজন হেনিও (সাঁতারু মহিলা যারা সাগর থেকে সামুদ্রিক সম্পদ সংগ্রহ করেন)  ও মিন-এ – কুওন গিয়ে-ওক; কুয়ান-সিকের মা  চা মি-কিউং – পার্ক চুন-সু; একজন হেনিও  লি সু-মি – চোই ইয়াং-ইম; একজন হেনিও  বেক জি-ওন – হং কিউং-জা; একজন হেনিও  জুং হে-কিউন – ও হান-মু; এ-সুনের কাকা  চোই দে-হুন – বু সাং-গিল; একজন ধনী মাছ ধরার ক্যাপ্টেন  কাং ইউ-সোক – ইয়াং উন-মিয়ং; এ-সুন এবং কুয়ান-সিকের ছেলে  ও ইয়ন-জে – হিয়ন ই-সুক; হান-মুর স্ত্রী এবং এ-সুনের চাচী  ইউ বিউং-হুন – ইয়াং সাম-বো; কুয়ান-সিকের বাবা  শিন সে-বিয়ক – ইয়াং দোং-মিয়ং; এ-সুন এবং কুয়ান-সিকের ছোট ছেলে  জাং হিয়ে-জিন – ইয়ং-রান; বু সাং-গিলের স্ত্রী  চে সো-আন – যুবতী ইয়ং-রান  লি সু-কিউং – বু হিয়ন-সুক; ইয়ং-রান এবং সাং-গিলের মেয়ে  মুন ইউ-কাং – বু সোং-ই; সাং-গিলের বড় ছেলে  সো হিয়ে-ওন – ইয়াং গিয়ন-ওক; কুয়ান-সিকের বোন  জুং ই-সো – সং বু-সোন; চুং-সোপের প্রেমিকা  লি জুন-ইয়ং – পার্ক ইয়ং-বুম; কুম-মিয়ংয়ের প্রথম প্রেমিক  কাং মিউং-জু – ইউ বু-ইয়ং; ইয়ং-বুমের মা  লি কিউ-হে – পার্ক কুম-মিয়ং; ইয়ং-বুমের বাবা  লি জি-হিউন – বুন-হি; চুং-সোপের মা  পার্ক বিউং-হো – এ-সুন এবং কুয়ান-সিকের বাড়ির বয়স্ক মালিক, দোদোং-রির মানমুল সেন্টার হারবাংয়ের সহ-মালিক  সং কুয়াং-জা – এ-সুন এবং কুয়ান-সিকের বাড়ির বয়স্ক মালিক, দোদোং-রির মানমুল সেন্টার হারবাংয়ের সহ-মালিক  হুয়াং জে-ইয়ল – এ-সুনের স্কুল শিক্ষক  পিয়ো ইয়াং-সো – ও ইয়ে-রিম; কুম-মিয়ংয়ের চলচ্চিত্র ক্লাবের বান্ধবী  কিম সো-ইয়ন – মিন-সোন; কুম-মিয়ংয়ের চলচ্চিত্র ক্লাবের বান্ধবী  কিম কিয়ে-রিম – জু-কিউং; কুম-মিয়ংয়ের চলচ্চিত্র ক্লাবের বান্ধবী  বিশেষ চরিত্র  ও জুন-সে – ইয়ম বিয়ং-চোল; এ-সুনের সৎবাবা  উম জি-ওন – না মিন-ওক; বিয়ং-চোলের দ্বিতীয় স্ত্রী  লি মি-দো – মি-সুক; ভবিষ্যৎ বলার এক দোকানের মালিক  কিম সোন-হো – পার্ক চুন-সোপ; কুম-মিয়ংয়ের স্বামী  কিম হে-গোন – কিম হে-বং; কান থিয়েটারের সিইও  কাং মাল-কুম – গুমজা; নামপোজাং মোটেলের সহ-মালিক  কিম ইয়ং-উং – গুমজার স্বামী; নামপোজাং মোটেলের সহ-মালিক  কিম কুক-হি – জোন এ-কিউং; সিউল ন্যাশনাল ইউনিভার্সিটিতে কুম-মিয়ংয়ের অধ্যাপক  কিম সু-আন – ও জেনি; কুম-মিয়ংয়ের শিক্ষার্থী  কিম জে-ইয়ং – জেনির চালক  কিম কুম-সুন – মি-হিয়াং; জেনির মা  নাম মি-জুং – মি- হিয়াংয়ের গৃহপরিচারিকা  জোন বে-সু – সং ইয়ং-সাম; কুম-মিয়ংয়ের বোর্ডিং হাউসের মালিক  কিম সুং-রিউং – জোং মি-ইন; একজন অভিনেত্রী  লি বং-রিউন – একজন নার্স  হিউন বং-সিক – মি-ইনের ম্যানেজার  কিম কাং-হুন – ইয়াং জে-ইল; উন-মিয়ং এবং হিয়ন-সুকের জ্যেষ্ঠ পুত্র / এ-সুন এবং কুয়ান-সিকের নাতি  পর্ব এই ধারাবাহিকের গল্পটি সরল ক্রমে না বলে একটি অগোছালো বিন্যাসে উপস্থাপন করা হয়েছে। এটি ১৯৫০ থেকে ২০০০ সালের মধ্যে জেজু দ্বীপের দোদং-রি এবং সিউলের মধ্যে বিভক্ত এ-সুন, কুয়ান-সিক এবং তাদের সন্তানদের জীবনযাত্রা অনুসরণ করে। পূর্বের দেখানো ঘটনাগুলো পরে আরও গভীর প্রেক্ষাপটে আবার দেখানো হয়, যাতে বিভিন্ন ঘটনা ও চরিত্রের মধ্যে সম্পর্ক বোঝা যায়। পর্বগুলোর মধ্যে প্রায়ই বয়স্ক গুম-মেয়ংয়ের বর্ণনা শোনা যায়, যিনি কবিতার মতো শৈলীতে অতীতের ঘটনাগুলোর প্রতি তার অনুভূতি স্মরণ করেন।  নির্মাণ উন্নয়ন এই ধারাবাহিকটি প্রথমে লাইফ () নামের কাজের শিরোনামে তৈরি হয়, যা পরিচালনা করেছেন কিম ওন-সোক এবং লিখেছেন লিম সাং-চুন, যিনি ২০১৯ সালের কেবিএস ধারাবাহিক ওয়েন দ্য ক্যামেলিয়া ব্লুমস-এর পর ফের বড় পর্দায় ফিরেছেন। ডিসেম্বর ২০২২ সালে প্রোডাকশন ডিজাইনার রিউ সোং-হি এই ধারাবাহিকে তার অংশগ্রহণ নিশ্চিত করেছেন। ধারাবাহিকটির মোট প্রযোজনার খরচ আনুমানিক ৬০ বিলিয়ন ওয়ান হয়েছে। জেজুর বাইরে ২০২৩ সালে আন্দোংয়েও শুটিং করা হয়।  অভিনয়শিল্পী নির্বাচন ২০২৩ সালের ২৭ জানুয়ারি তারিখে, আইইউ এবং পার্ক বো-গুমকে মূল চরিত্র এ-সুন এবং কুয়ান-সিকের ভূমিকা নিশ্চিত করা হয়। এটি কিম ওন-সোকের এবং আইইউর দ্বিতীয়বারের মতো সহযোগিতা, তাদের প্রথম কাজ ছিল ২০১৮ সালের টিভিএনের ড্রামা ধারাবাহিক মাই মিস্টার। ২০২৩ সালের ৩০ জানুয়ারি তারিখে, মুন সো-রি এবং পার্ক হে-জুনকে এ-সুন এবং কুয়ান-সিকের বড়বেলার চরিত্র হিসেবে আনুষ্ঠানিকভাবে ঘোষণা করা হয়। পার্ক হে-জুনের এটি কিম ওন-সকের পরিচালনায় চতুর্থ নাটক, তার আগের কাজগুলো হলো মিসেং: ইনকমপ্লিট লাইফ (২০১৪), মাই মিস্টার (২০১৮) এবং আর্থডাল ক্রোনাইকলস (২০১৯)।  চোই দে-হুনের অভিনয়শিল্পী নির্বাচন ২০২৩ সালের অক্টোবর মাসেনিশ্চিত হয়, যদিও শুটিং ২০২৩ সালের মার্চ মাসে শুরু হয় বলে জানা গেছে। প্রথম স্ক্রিপ্ট রিডিংও মার্চেই হয়, যেখানে না মুন-হি, কিম ইয়ং-রিম এবং লি জুন-ইয়ংয়ের কাস্টিংও নিশ্চিত হয়। ২০২৩ সালে মে মাসে, লি সু-কিউংয়ের কাস্টিং নিশ্চিত হয়, আর পরের মাসে বেক জি-ওনের কাস্টিং হয়। ২০২৩ সালের জুলাই মাসে, ও জুং-সে কাস্টে যোগ দেন, আর কিম সোন-হো অতিথি হিসেবে উপস্থিত হন। ২০২৩ সালের আগস্ট মাসে, জুং ই-সোর কাস্টিং নিশ্চিত হয়, এরপর সেপ্টেম্বর মাসে লি সু-মি এবং ইয়ম হে-রান এই ধারাবাহিকে যোগ দেন।  শিরোনাম কোরীয় মূল কোরীয় শিরোনাম পোকসাক সোগাতসুদা () প্রকাশ করা হয় ২০২৩ সালের ২৭ জানুয়ারি তারিখে। এটি জেজু ভাষার একটি ক্রিয়া, যার অর্থ "পরিশ্রমের জন্য ধন্যবাদ"। জেজু ভাষায় সোকদা () শব্দটি বোঝায় "কষ্ট করা", "মেহনত করা" বা "বড় ঝামেলা পোহানো"। তবে কাকতালীয়ভাবে, এই সোকদা শব্দটি মানক কোরীয় ভাষায় "প্রতারিত হওয়া" বা "ধোঁকা খাওয়া" অর্থেও ব্যবহৃত হয়, যার কারণে পোকসাক সোগাতসুদা শিরোনামটি অনেক সময় ভুল করে "ভীষণভাবে প্রতারিত হয়েছি” বলেও বোঝানো হতে পারে।  অনুবাদ ২০২৩ সালের ৩০ জানুয়ারি তারিখে, ইংরেজি শিরোনাম ওয়েন লাইফ গিভস ইউ ট্যানজেরিন্স ঘোষিত হয়। এটি জনপ্রিয় প্রবাদ "ওয়েন লাইফ গিভস ইউ লেমন্স, মেক লেমনয়েড" থেকে অনুপ্রাণিত; যার অর্থ কঠিন পরিস্থিতিকে ইতিবাচকভাবে নেওয়া। যদিও জেজু দ্বীপে লেবু নয়, ম্যান্ডারিন কমলা (ট্যানজেরিন) ফলে, তাই সেই অনুযায়ী রূপান্তর করা হয়েছে। চীনা শিরোনামটি কুজিনগানলাই ইউজিয়ানি (), যার আক্ষরিক অর্থ :দুঃখ পেরিয়ে তোমার সঙ্গে দেখা হলো". এটি চীনা প্রবাদ কুজিনগানলাই () থেকে নেওয়া, যার মানে "দুঃখের পর সুখ আসে"। এখানে শব্দ খেলার মাধ্যমে "甘” (সুখ/মিষ্টতা) শব্দটির পরিবর্তে উচ্চারণে মিল থাকা "柑” (কমলা/ট্যানজেরিন) ব্যবহার করা হয়েছে। ইয়নহাপ নিউজ এজেন্সি অনুযায়ী, নেটফ্লিক্সের গ্লোবালাইজেশন টিমের একজন প্রতিনিধি জানিয়েছেন, "ইংরেজি শিরোনাম নির্ধারণের সময় আমাদের লক্ষ্য থাকে নির্মাতার মূল ভাবনা ও সাংস্কৃতিক রূপকল্পটি ইংরেজিভাষী দর্শকদের উপযোগীভাবে রূপান্তর করা"।  মুক্তি ২০২৩ সালের এপ্রিল মাসে ঘোষণা করা হয় যে, প্যান এন্টারটেইনমেন্ট নেটফ্লিক্সের সঙ্গে একটি প্রযোজনা চুক্তি স্বাক্ষর করেছে। এরপর জানানো হয় ধারাবাহিকটি ২০২৪ সালে নেটফ্লিক্স প্ল্যাটফর্মে ১৯০টি দেশে মুক্তি পাবে। ২০২৪ সালের ৩০ জানুয়ারি তারিখে, বিভিন্ন মিডিয়া আউটলেট ধারাবাহিকটির স্ক্রিপ্ট রিডিং-এর ছবি প্রকাশ করে এবং নিশ্চিত করে যে এটি বিশ্বব্যাপী শুধুমাত্র নেটফ্লিক্সে প্রকাশিত হবে। ২০২৫ সালের জানুয়ারিতে নেটফ্লিক্স ঘোষণা করে যে, এই ধারাবাহিকটি চারটি খণ্ডে মুক্তি পাবে; প্রতিটি খণ্ডে থাকবে চারটি পর্ব এবং প্রথম খণ্ডটি মুক্তি পাবে ২০২৫ সালের ৭ মার্চে।  সাউন্ডট্র্যাক "ওয়েন লাইফ গিভস ইউ ট্যানজেরিন্স" ওএসটি ফ্রম দ্য নেটফ্লিক্স ধারাবাহিক - অ্যাক্ট ১  "ওয়েন লাইফ গিভস ইউ ট্যানজেরিন্স" ওএসটি ফ্রম দ্য নেটফ্লিক্স ধারাবাহিক - অ্যাক্ট ২  "ওয়েন লাইফ গিভস ইউ ট্যানজেরিন্স" ওএসটি ফ্রম দ্য নেটফ্লিক্স ধারাবাহিক - অ্যাক্ট ৩  প্রতিক্রিয়া পর্যালোচনা পর্যালোচনা সংকলনকারী ওয়েবসাইট রটেন টম্যাটোসে এই ধারাবাহিকটি ৬ জন সমালোচকের মধ্যে ১০০% ইতিবাচক পর্যালোচনা পেয়েছে, যেখানে গড় রেটিং ৯.৫/১০। এই ধারাবাহিকটি দেশে এবং আন্তর্জাতিক পর্যায়ে উভয় জায়গায় বড় সাফল্য পেয়েছে। অভিনয়, চিত্রনাট্য এবং পরিচালনার জন্য এটি বিশেষ প্রশংসিত হয়েছে। অনেকেই একে রিপ্লাই ১৯৮৮-এর (২০১৫–১৬) সঙ্গে তুলনা করেছেন; যেটিতে পার্ক বো-গুমও অভিনয় করেছিলেন, কারণ দুটোই কোরীয় জীবনের অন্তরের উষ্ণতা ও নস্টালজিয়াকে ছুঁয়ে যায়। এই ধারাবাহিকটিকে একাধারে নান্দনিক, সংবেদনশীল এবং সাংস্কৃতিকভাবে গভীর একটি কাজ হিসেবে মূল্যায়ন করা হয়েছে।  টাইম ম্যাগাজিন এই ধারাবাহিকটিকে "অত্যন্ত গভীর ও বেদনাদায়ক অভিজ্ঞতা” হিসেবে আখ্যা দিয়েছে। তাদের মতে, এটি শুধুমাত্র একটি পরিবারের গল্প নয়, বরং যুদ্ধ-পরবর্তী সময় থেকে বর্তমান পর্যন্ত কোরিয়ার আধুনিকায়নের যাত্রাপথ এবং জেজু দ্বীপের সমৃদ্ধ ও স্বতন্ত্র সাংস্কৃতিক ইতিহাস ফুটিয়ে তুলেছে। ইন্ডিয়া টুডে মন্তব্য করেছে, এই ধারাবাহিক কেবল একটি প্রেম কাহিনি নয়, আবার নিছক একটি ঐতিহাসিক নাটকও নয়; এটি সময়, ভালোবাসা, আর প্রজন্মজুড়ে ছড়িয়ে থাকা নিঃশব্দ যত্ন নিয়ে এক ধ্যান-ভাবনার প্রকাশ।  সাউথ চায়না মর্নিং পোস্ট বলেছে, এই ধারাবাহিকটি অতীত ও বর্তমানের মাঝখানে দারুণ সেতুবন্ধন তৈরি করেছে, যেখানে স্মৃতিময় আবেগ এবং বাস্তব জীবনের চরম সত্য মিলেমিশে গেছে। তারা একে আখ্যা দিয়েছে, "এখন পর্যন্ত নির্মিত সেরা কোরিয়ান নাটকগুলোর একটি, এবং সম্ভবত সবচেয়ে কোরিয়ান অনুভূতিসম্পন্ন"।  দর্শকসংখ্যা এই ধারাবাহিকটি ৯ সপ্তাহ ধরে নেটফ্লিক্সের শীর্ষ ১০টি ইংরেজি বহির্ভূত ভাষার অনুষ্ঠানের তালিকায় ছিল।  নেটফ্লিক্স অনুযায়ী ওয়েন লাইফ গিভস ইউ ট্যানজেরিন্স-এর দর্শকসংখ্যা সপ্তাহ  তারিখ  বিশ্বব্যাপী অবস্থান(ইংরেজি বহির্ভূত অনুষ্ঠান)  দর্শন(মিলিয়ন)  ১—৪৩.৬০২—২৬.০০৩—১৫.৫০৪—৩৬.০০৫—১৫.৪০৬—৩৩.৭০৭—৪২.৭০৮—৭২.৭০৯—৯১.৬০  প্রভাব ২০২৫ সালের মার্চ, এপ্রিল ও মে মাসে এই ধারাবাহিকটি গালুপ কোরিয়ার জরিপ অনুযায়ী দক্ষিণ কোরিয়ার সবচেয়ে প্রিয় অনুষ্ঠান ছিল। গুড ডাটা কর্পোরেশনের তথ্য অনুযায়ী, এটি সম্প্রচারের সময় এবং পরেও টিভি-ওটিটি ড্রামা ও সামগ্রিক বিভাগে প্রথম স্থান দখল করে। এই ধারাবাহিকটির প্রধান অভিনয়শিল্পী আইইউ এবং পার্ক বো-গুম সম্প্রচার শুরুর আগেই এবং পরেও সামগ্রিক টপিক্যালিটিতে যথাক্রমে প্রথম ও দ্বিতীয় স্থানে ছিলেন। সম্প্রচারের সময় অন্যান্য অভিনেতারাও গুডডাটা র‍্যাঙ্কিংয়ে অন্তর্ভুক্ত ছিলেন; কিম সোন-হো এবং লি জুন-ইয়ং যথাক্রমে ৩য় ও ৪র্থ স্থানে ছিলেন। কিম সোন-হো গুডডাটা বাজওয়ারড সার্চ র‍্যাঙ্কিংয়ে সর্বোচ্চ ২য় স্থানেও ছিলেন।  এই ধারাবাহিকটির চীনা কমিউনিস্ট পার্টি পরিচালিত দৈনিক ট্যাবলয়েড গ্লোবাল টাইমস প্রশংসা করেছে, যারা অবৈধ স্ট্রিমিংয়ের বিষয়টি তুলেছে, যেহেতু চীনে নেটফ্লিক্স আনুষ্ঠানিকভাবে চালু নয়। এছাড়াও, চীনের হপেই প্রদেশের একটি সুপারমার্কেট ধারাবাহিকের প্রধান চরিত্রদের অনুমতি ছাড়া ব্যবহার করে বিজ্ঞাপন চালায়, বিশেষ করে এমন দৃশ্য যেখানে পার্ক বো-গুম (কুয়ান-সিক চরিত্রে) বাঁধাকপি বিক্রি করছেন এবং আইইউ (এ-সুন চরিত্রে) মটর ভাতের কাপ হাতে আছেন। দক্ষিণ কোরিয়ার স্কুলগুলোও ধারাবাহিকে দেখানো যব ও মটর ভাত, স্কুইড এবং ম্যাকরেল মাছের মেনু তাদের খাবারের তালিকায় যুক্ত করে। এছাড়াও, ধারাবাহিকে দেখা তিল তেল, পারিলা তেল এবং সোজু ব্র্যান্ডগুলোর বিক্রয়ও বেড়ে যায়। নেটফ্লিক্স কোরিয়া ধারাবাহিকটির অফিসিয়াল মার্চেন্ডাইজ প্রকাশ করে, যার মধ্যে আছে এ-সুন ও কুয়ান-সিকের চাবির রিং ও প্লাশি। নেটফ্লিক্স আরও একটি জীবনবীমা কোম্পানির সাথে অংশীদারিত্ব করে, যেখানে ধারাবাহিকের সংলাপগুলো কোম্পানির বিজ্ঞাপন উপকরণ হিসেবে ব্যবহৃত হয়।  পার্ক বো-গুমের কুয়ান-সিক চরিত্রে অভিনয় দেশীয় এবং আন্তর্জাতিকভাবে জনপ্রিয়তা লাভ করে। পার্ক হে-জুন যখন মধ্যবয়সী কুয়ান-সিক চরিত্রে অভিনয় করেন, তখন সেই চরিত্র ঘিরে "মাই ওন কুয়ান-সিক" নামের একটি মিম তৈরি হয়; যেখানে দর্শকেরা তাদের সঙ্গী, স্বামী বা বাবার আচরণকে নাটকের প্রধান চরিত্রের সঙ্গে তুলনা করে সামাজিক মাধ্যমে শেয়ার করে। চোই দে-হুন অভিনীত চরিত্রটিও সামাজিক মাধ্যমে “মিস্টার হাক-সি" নামে পরিচিতি পায় এবং জনপ্রিয় হয়ে ওঠে, ঠিক তেমনি কিম সোন-হোর চরিত্রও সামাজিক মাধ্যমে ভাইরাল হয়, যেখানে অনেকেই তার নাটকে করা আচরণ অনুকরণ করার চেষ্টা করে পোস্ট করেন।  নাটকটির প্রধান স্থান জেজু দ্বীপে চিত্রায়িত হওয়ায় সেখানে দর্শনার্থীর আগ্রহ ব্যাপকভাবে বৃদ্ধি পায়, যা জেজু ট্যুরিজম অর্গানাইজেশন উল্লেখ করে। এর ফলে কোরিয়ান এয়ারসহ বিভিন্ন এয়ারলাইন বসন্তকালে জেজু রুটে অতিরিক্ত ফ্লাইট চালু করে। এর পাশাপাশি, ওয়েন লাইফ গিভস ইউ ট্যানজেরিন্স-এর সাফল্যের পর, ২০২৫ সালের ১৬ই মে তারিখে জেজুর স্থানীয় সরকার ও নেটফ্লিক্স কোরিয়া যৌথভাবে "জেজু সংস্কৃতি, পর্যটন এবং কনটেন্ট সক্রিয়করণের জন্য ব্যবসায়িক চুক্তি" স্বাক্ষর করে। এই চুক্তির উদ্দেশ্য ছিল “জেজুর অনন্য সংস্কৃতি ও প্রাকৃতিক পরিবেশ তুলে ধরা এমন নেটফ্লিক্সের অরিজিনাল কনটেন্ট নির্মাণে সহায়তা করা"।  পুরস্কার  বছর  পুরস্কার  বিভাগ  বিভাগ  ফলাফল   ২০২৫ বেকসাং আর্টস অ্যাওয়ার্ডস সেরা নাটক ওয়েন লাইফ গিভস ইউ ট্যানজেরিন্স  সেরা পরিচালক কিম ওন-সোক  সেরা অভিনেতা পার্ক বো-গুম  সেরা অভিনেত্রী আইইউ  সেরা পার্শ্ব অভিনেতা চোই দে-হুন  সেরা পার্শ্ব অভিনেত্রী ইয়ম হিয়ে-রান  সেরা নবাগত অভিনেত্রী কিম তে-ইয়ন  সেরা চিত্রনাট্য লিম সাং-চুন   টীকা  তথ্যসূত্র  বহিঃসংযোগ        বিষয়শ্রেণী:২০২৫-এ অভিষিক্ত দক্ষিণ কোরীয় টেলিভিশন ধারাবাহিক বিষয়শ্রেণী:কোরীয় ভাষার টেলিভিশন অনুষ্ঠান বিষয়শ্রেণী:দক্ষিণ কোরীয় প্রণয়ধর্মী টেলিভিশন ধারাবাহিক বিষয়শ্রেণী:২০০০-এর দশকের পটভূমিতে টেলিভিশন ধারাবাহিক বিষয়শ্রেণী:নেটফ্লিক্সের টেলিভিশন ধারাবাহিক বিষয়শ্রেণী:২০২৫-এ সমাপ্ত দক্ষিণ কোরীয় টেলিভিশন ধারাবাহিক